S-2016/2011

Mál þetta, sem dómtekið var í dag, var höfðað með ákæru sérstaks saksóknara, dagsettri 21. desember 2012 sl., á hendur A-x-x B-x-x, kt. 000000-0000, Möðrufelli 5, Reykjavík, „fyrir meiri háttar brot gegn skattalögum framin í starfi hans sem framkvæmdastjóri og stjórnarmaður einkahlutafélagsins A & V ehf. (nú þrotabú), kt. 000000-0000, , með því að hafa:

1. Eigi staðið skil á virðisaukaskattskýrslum á lögmæltum tíma vegna uppgjörstímabilanna maí – júní, september – október og nóvember - desember rekstrarárið 2008 og janúar – febrúar til og með júlí – ágúst rekstrarárið 2009 og hafa eigi staðið skil á virðisaukaskatti sem innheimtur var vegna allra uppgjörstímabila rekstrarársins 2008 og uppgjörstímabilanna frá janúar til og með ágúst rekstrarárið 2009, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 43.060.667 sem sundurliðast sem hér greinir:

Uppgjörstímatil Vangoldinn virðisaukaskattur

Árið 2008

janúar – febrúar kr. 3.809.942

mars – apríl kr. 7.061.314

maí – júní kr. 4.146.986

júlí – ágúst kr. 4.771.331

september – október kr. 7.549.501

nóvember – desember kr. 5.896.176

Samtals kr. 33.235.250

Árið 2009

janúar – febrúar kr. 304.246

mars – apríl kr. 1.136.061

maí – júní kr. 4.319.323

júlí – ágúst kr. 4.065.787

Samtals kr. 9.825.417

Samtals árin 2008 og 2009 kr. 43.060.667

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

2. Eigi staðið skil á skilagreinum vegna staðgreiðslu opinberra gjalda á lögmæltum tíma, vegna greiðslutímabilanna nóvember rekstrarárið 2008 og mars rekstrarárið 2009 og hafa eigi staðið skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna ágúst til og með nóvember rekstrarárið 2008 og mars, apríl og júní til og með september rekstrarárið 2009 sem sundurliðast sem hér greinir:

Greiðslutímabil Vangoldin staðgreiðsla

Árið 2008

Ágúst kr. 1.078.697

September kr. 1.250.935

Október kr. 1.737.102

Nóvember kr. 691.076

Samtals kr. 4.757.810

Árið 2009

Mars kr. 425.190

Apríl kr. 411.248

Júní kr. 591.491

Júlí kr. 963.521

Ágúst kr. 706.316

September kr. 789.990

Samtals kr. 3.632.902

Samtals árin 2008 og 2009 kr. 8.390.712

Framangreind brot ákærða telst varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Sakarferill ákærða hefur ekki áhrif á úrlausn þessa máls.

Verður refsing hans ákveðin fangelsi í 10 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði greiði 100.000.000 krónur í sekt til ríkissjóðs innan fjögurra vikna en sæti ella fangelsi í 270 daga. Þá greiði ákærði málsvarnarþóknun skipaðs verjanda síns, G-kk-ef Á-kk-ef hrl., 200.800 krónur að meðtöldum virðisaukaskatti.

A-kk-nf Í-kk-nf héraðsdómari kveður upp dóm þennan.

D ó m s o r ð :

Ákærði, A-x-x B-x-x sæti fangelsi í 10 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, A-x-x B-x-x greiði 100.000.000 krónur í sekt til ríkissjóðs innan fjögurra vikna en sæti ella fangelsi í 270 daga.

Ákærði greiði málsvarnarþóknun skipaðs verjanda síns, G-kk-ef Á-kk-ef hrl., 200.800 krónur að meðtöldum virðisaukaskatti.

A-kk-nf Í-kk-nf